stanford-oval/wikipedia huggingface dataset:
Julija Tymošenkon ryhmittymä

Julija Tymošenkon ryhmittymä (myös Julija Tymošenkon blokki, ukr. Блок Юлії Тимошенко, БЮТ, BJuT tai BYUT) on ollut ukrainalainen vaaliryhmittymä, joka tukee Julija Tymošenkoa ja on muodostettu hänen Batkivštšyna-puolueensa ympärille.
Julija Tymošenkon vaaliryhmittymä osallistui ensimmäistä kertaa vuoden 2002 parlamenttivaaleihin, sai 7,2 % äänistä ja 21/450 paikkaa ja muodosti saman nimisen parlamenttiryhmän. Silloin siihen kuuluivat:
Yleisukrainalainen liitto "Isänmaa" eli Batkivštšyna
Ukrainalainen tasavaltalainen puolue "Sobor" (liittyi myöhemmin Meidän Ukrainamme-Kansan itsepuolustukseen)
Ukrainalainen tasavaltalainen puolue (liittyi myöhemmin Alueiden puolueeseen)
Ukrainan sosiaalidemokraattinen puolue
Tymošenko kannattajineen tuki Meidän Ukrainamme -ryhmittymän Viktor Juštšenkoa vuoden 2004 presidentinvaaleissa, ns. Oranssissa vallankumouksessa ja sen jälkeisissä vaaleissa.
Maaliskuun 2006 vaaleissa Julija Tymošenkon ryhmittymä nousi toiseksi suosituimmaksi Alueiden puolueen jälkeen saaden 22,27 % äänistä ja 129/450 paikkaa, ja ennen presidentti Juštšenkon Meidän Ukrainaamme. Kolmikuukautisten hallitusneuvottelujen aikana uskottiin Tymošenkon ja Juštšenkon pystyvän uudelleen hallitusyhteistyöhön, mutta lopulta suunnitelmat romuttuivat Sosialistisen puolueen Oleksandr Moroz valitaan puhemieheksi ja Alueiden puolueen ja sosialistien yhteistyöhön "antikriisikoalitiossa."
Vuoden 2007 vaaleissa koalitioon kuuluivat:
Yleisukrainalainen liitto "Isänmaa"
Ukrainan sosiaalidemokraattinen puolue
Uudistusten ja järjestyksen puolue
30. syyskuuta 2007 järjestetyissä ennenaikaisissa vaaleissa ryhmittymä sai 156 paikkaa.
Vuosien 2011–2012 vaalilaissa puolueblokit olivat kiellettyjä. Vuoden 2012 vaaleihin Tymošenko kokosi koalition jonka nimeksi tuli Yhdistynyt oppositio - Isänmaa.
Aiheesta muualla

Julija Tymošenkon ryhmittymän viralliset verkkosivut  (Arkistoitu – Internet Archive) (ukrainaksi)
Kaasupurkauslamppu

Kaasupurkauslamppu tai purkauslamppu on sähkölamppujen ryhmä. Kaasupurkauslampuissa valon synnyttää ionisoidussa kaasussa eli plasmassa tapahtuva sähköpurkaus. Ryhmän vanhin edustaja elohopealamppu keksittiin 1930-luvulla. Suurpainenatriumlamppu tuli Suomen teillä käyttöön 1970-luvulla. Kaasupurkauslamput soveltuvat tehonsa ja hyötysuhteensa puolesta mm. ulkoalueiden valaisemiseen, ja siksi niitä on pitkään käytetty katuvaloina.
Kaasupurkauslamppuja

Hohtolamppu
Elohopeahöyrylamppu
Loistelamppu ja neonputki
Monimetallilamppu
Suurpainenatriumlamppu
Pienpainenatriumlamppu
Ksenonlamppu
Rikkiplasmalamppu
Valonlähteet
| --- | --- |
Luonnollinen: Luminesenssi - Taivaankappaleet - Salama - Tuli
Palaminen: Kynttilä - Lyhty - Kalkkivalo - Kaasuvalaistus - Öljylamppu - Öljytuikku - Argand-lamppu - Bude-lamppu - Carcel-lamppu 
Hehkuminen: Hehkulamppu - Halogeenilamppu - Nernst-lamppu - PAR-lamppu - Tilley-lamppu - Voimavalolyhty
Fluoresenssi: Loistelamppu - Energiansäästölamppu - Induktiolamppu
Valokaari: Kaarilamppu - Jablotškovin kynttilä
Kaasupurkauslamppu: Suurpainenatriumlamppu - Pienpainenatriumlamppu - Monimetallilamppu - Elohopeahöyrylamppu - Ksenonlamppu - Hohtolamppu
Muut: hohtodiodi (LED) - Rikkiplasmalamppu - Plasmapallo
Vanilla Ninjan diskografia

| 0 | 1 | 2 |
| --- | --- | --- |
 Vanilla Ninja Eurolaul-kilpailussa vuonna 2007.
Julkaisut
| ↙Studioalbumit | 4 |  |
| ↙Livealbumit | 1 |  |
| ↙Kokoelmat | 2 |  |
| ↙Singlet | 15 |  |
| ↙Videot | 1 |  |
| ↙Musiikkivideot | 12 |  |
Viitteet
Vanilla Ninja on virolainen pop rock -yhtye, joka on julkaissut neljä studioalbumia, yhden livealbumin, viisitoista singleä, yhden videoalbumin, ja kaksitoista musiikkivideota.
Albumit > Studioalbumit

| Albumi | Albumin tiedot | Listasijoitukset> Viro | Listasijoitukset> Saksa | Listasijoitukset> Itävalta | Listasijoitukset> Sveitsi | Listasijoitukset> Puola |
| --- | --- | --- | --- | --- | --- | --- |
| Vanilla Ninja |  Julkaistu: 30. toukokuuta 2003  Levy-yhtiö: TopTen  Formaatit: CD | 1 | – | – | – | – |
| Traces of Sadness |  Julkaistu: 7. kesäkuuta 2004  Levy-yhtiö: Bros Music  Formaatit: CD | 1 | 3 | 4 | 14 | 37 |
| Blue Tattoo |  Julkaistu: 14. maaliskuuta 2005  Levy-yhtiö: Bros Music  Formaatit: CD | 1 | 4 | 7 | 4 | 19 |
| Love is War |  Julkaistu: 19. toukokuuta 2006  Levy-yhtiö: Capitol Records/EMI  Formaatit: CD | 1 | 16 | 29 | 14 | – |
Albumit > Kokoelmat

Silent Emotions (2005)
Best of (2005)
Singlet

Club Kung Fu (2003)
Tough Enough (2003)
Don't Go Too Fast (2004)
Liar (2004)
When the Indians Cry (2004)
Blue Tattoo (2004)
I Know (2005)
Cool Vibes (2005)
Megamix (2005)
Dangerzone (2006)
Rockstarz (2006)
Insane in Vain (2007, ainoastaan Viron radioihin)
Birds of Peace (2008)
Crashing Through The Doors (2008)
Musiikkivideot

Nagu Rockstaar (2003)
Tough Enough (2003)
Don't Go Too Fast (2004)
Liar (2004)
When the Indians Cry (2004)
Blue Tattoo (2004)
I Know (2005)
I Know (Unplugged) (2005)
Cool Vibes (2005)
Megamix (2005)
Dangerzone (2006)
Rockstarz (2006)
DVD:t

Traces of Sadness (Live in Estonia) (2004)
Best Of: The Video Collection (2005)
Jumalan pojan paluu

| Jumalan pojan paluu> The Divine Invasion.Alkuperäisteos |
| --- | --- |
Kirjailija:  Philip K. Dick
Kieli:  englanti
Genre:  tieteisromaani
Julkaistu:  1981
Suomennos
Suomentaja:  J. Pekka Mäkelä
Kustantaja:  Like
Julkaistu:  2004
Ulkoasu:  nidottu
ISBN:  952-471-283-0
Löydä lisää kirjojaKirjallisuuden teemasivulta
Jumalan pojan paluu (engl. The Divine Invasion) on Philip K. Dickin vuonna 1981 ilmestynyt tieteisromaani.[lähde? ] Teoksen on suomentanut Likelle vuonna 2004 J. Pekka Mäkelä.
Aiheesta muualla

Toni Jerrman: Jumala tulee, oletko valmis? Helsingin sanomat 10.7.2004.
Toni Jerrman: Jumalan pojan paluu. Tähtivaeltaja 1/2004.
Seppo Lehtinen: Kolmikon keskimmäinen. Turun sanomat 10.8.2004.
Guy Salvidge: The Divine Invasion. 17.3.2010. (englanniksi)
Kaivos ja kartano

| Kaivos ja kartano> The Stars Look Down |
| --- | --- |

Ohjaaja:  Carol Reed
Käsikirjoittaja:   J.B. Williams  A. Coppel 
Perustuu:  A. J. Croninin romaaniin
Tuottaja:  Isadore Goldsmith
Säveltäjä:   Johannes Mayer  Hans May 
Kuvaaja:   Mutz Greenbaum  Ernest Palmer 
Leikkaaja:  Reginald Beck
Pääosat:   Michael Redgrave  Margaret Lockwood  Emlyn Williams 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Grafton Films
Levittäjä:  Metro-Goldwyn-Mayer
Ensi-ilta:  1940, Suomessa 1948
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaivos ja kartano (The Stars Look Down) on Carol Reedin ohjaama brittiläinen draamaelokuva vuodelta 1940. A. J. Croninin romaaniin (1935) perustuva elokuva kertoo koillisenglantilaisen kaivoskylän elämästä lakkoineen ja kaivosonnettomuuksineen ja eri yhteiskuntaluokkineen. Pääosia näyttelevät Michael Redgrave ja Margaret Lockwood.
Vastaanotto

Vuonna 1940 valmistunut elokuva tuli Suomessa teattereihin vasta sotien jälkeen 1948. Helsingin Sanomien Paula Talaskivi kirjoitti Kaivoksen ja kartanon muistuttavan elokuvaa Vihreä oli laaksoni (1941) muttei aivan nousevan sen tasolle. ”Vetoava inhimillinen ajatus tuntuu kautta linjan elokuvassa vahvasti, ja suuren onnettomuuden vaikutus kaivostyöläisyhteiskunnassa on saatu esiin niin, että sen tuntee painostavana vielä kauan jälkeenkin päin.”
Myöhempi tv-sarja

Granada Television teki saman Croninin romaanin pohjalta 1970-luvun keskivaiheilla Suomenkin televisiossa esitetyn 13-osaisen minisarjan, jonka nimi oli myös Kaivos ja kartano.
Jonas Hofmann

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonas Hofmann
Syntymäaika: 14. heinäkuuta 1992
Syntymäpaikka: Heidelberg, Saksa
Pelipaikka: oikea laitahyökkääjä
Pituus: 178 senttimetriä
Paino: 71 kilogrammaa
Seura
Seura: Bayer 04 Leverkusen
Pelinumero: 7
Junioriseurat
1998–2004: FC Rot
2004–2011: 1899 Hoffenheim
Seurat
| Vuodet | Seura | O | (M) |
| 2011 | 1899 Hoffenheim II | 5 | (2) |
| 2011–2014 | Borussia Dortmund II | 71 | (15) |
| 2012–2016 | Borussia Dortmund | 38 | (3) |
| 2014–2015 | → Mainz 05 | 10 | (3) |
| 2016–2023 | Borussia Mönchengladbach | 184 | (40) |
| 2023– | Bayer Leverkusen | 16 | (5) |
Maajoukkue
| 2009–2010 | Saksa U18 | 5 | (1) |
| 2013–2014 | Saksa U21 | 10 | (5) |
| 2020– | Saksa | 23 | (4) |
 Seurajoukkueuran tilastot kattavat vain kansalliset sarjat, päivitetty 4. tammikuuta 2024.  Maajoukkueuran tilastot päivitetty 4. tammikuuta 2024.
Jonas Hofmann (s. 14. heinäkuuta 1992 Heidelberg) on saksalainen jalkapalloilija, joka edustaa Bundesliigassa pelaavaa Bayer 04 Leverkusenia. Oikeajalkainen Hofmann on pelipaikaltaan oikea laitahyökkääjä.
Ura > Seurajoukkueura

Hofmann on TSG 1899 Hoffenheimin kasvatti. Hän pelasi seuran kakkosjoukkueessa vuonna 2011 viisi ottelua tehden niissä kaksi maalia. Heinäkuussa 2011 Hofmann siirtyi Borussia Dortmundin organisaatioon. Hän pelasi seuran kakkosjoukkueessa vuosina 2011–2014, tehden 71 pelissä 15 maalia. Seuran edustusjoukkueessa Bundesliigassa Hofmann debytoi joulukuussa 2012 vanhaa seuraansa Hoffenheimiä vastaan. Avausmaali syntyi elokuussa 2013 Eintracht Braunschweigin verkkoon. Hän voitti seuran kanssa DFB-Supercupin sekä vuosina 2013 että 2014. Kaudella 2013–2014 hän debytoi myös Mestareiden liigassa pelaten kahdeksan ottelua.
Syyskuussa 2014 Hofmann siirtyi lainalle saman sarjan 1. FSV Mainz 05:een. Hän pelasi kauden aikana ainoastaan kymmenessä bundesliigaottelussa tehden niissä kolme maalia. Kaudeksi 2015–2016 Hofmann palasi takaisin Dortmundiin. Hän pelasi syyskauden aikana seitsemän liigaottelua. Kaikkiaan hän pelasi Dortmundissa 38 bundesliigaottelua, joissa teki kolme ja syötti yhdeksän maalia. Mestarien liigassa hän pelasi kahdeksan ja Eurooppa-liigassa kolme ottelua.
Tammikuussa 2016 Hofmann siirtyi saman sarjan Borussia Mönchengladbachiin kahdeksan miljoonan euron siirtosummalla. Hän pelasi seurassa kauden 2022–2023 loppuun mennessä 184 bundesliigaottelua, joissa hän teki 40 maalia ja antoi niin ikään 40 maalisyöttöä. Mestarien liigassa hän pelasi seitsemän ottelua ja teki maalin lokakuussa 2020 vierasottelussa Interiä vastaan. Eurooppa-liigassa hän pelasi kuusi ottelua ja teki yhden maalin.
Hofmann siirtyi Bayer Leverkuseniin 10 miljoonan euron siirtosummalla kesällä 2023. Hän on pelannut joulutaukoon 2023–2024 mennessä 16 bundesliigaottelua, joissa hän on tehnyt viisi ja syöttänyt seitsemän maalia. Eurooppa-liigassa hän on tehnyt yhden maalin pelaamissaan viidessä ottelussa.
Ura > Maajoukkueura

Hofmann on edustanut Saksaa alle 18- ja alle 21-vuotiaissa. Alle 21-vuotiaiden maajoukkueessa hän pelasi vuosina 2013–2014 kymmenen ottelua tehden niissä viisi maalia. Saksan A-maajoukkueessa hän pelasi ensimmäiset ottelunsa lokakuussa 2020 ystävyysottelussa Turkkia ja marraskuussa 2020 ystävyysottelussa Tšekkiä vastaan. Ensimmäisen maajoukkuemaalinsa hän teki MM-karsintaottelussa Armeniaa vastaan syyskuussa 2021. Hän tuli MM-kilpailuissa 2022 vaihdosta kentälle otteluissa Japania ja Espanjaa vastaan.
Hofmann on pelannut vuoden 2023 loppuun mennessä 23 A-maaottelua ja tehnyt neljä maalia. Otteluista kaksi on ollut MM-lopputurnausotteluita, seitsemän MM-karsintaotteluita ja kuusi Kansojen liigan otteluita.
Saavutukset

Borussia Dortmund
DFB-Supercup: 2013, 2014
Jösse Järvenpää

| Jösse Järvenpää> Henkilötiedot |
| --- | --- |
Syntynyt: 20. huhtikuuta 1961 (ikä 63)
Muusikko
Aktiivisena:  1989–
Tyylilajit:  iskelmä folk
Soittimet:  kitara, banjo
Levy-yhtiöt:  Audiovox Records, EMI
  [ Muokkaa Wikidatassa ] [ ohje ]  
Jussi Sakari "Jösse" Järvenpää (s. 20. huhtikuuta 1961) on suomalainen laulaja-lauluntekijä. Keikoillaan hän on esittänyt oman tuotantonsa lisäksi myös Irwin Goodmanin kappaleita.[lähde? ]
Ura

Pertti "Nipa" Neumann kiinnitti Järvenpään EMI-levy-yhtiöön vuonna 1991 ja se julkaisi Jösselta kaksi vinyylisingleä, "Tilttiin" ja "Kusi sukassa". Hänen esikoisalbuminsa Kossumafia ilmestyi 1992. Vuonna 2005 Järvenpää julkaisi ihailemansa Tapio Rautavaaran tunnetuksi tekemiä kappaleita albumillisen nimellä Jössen reissu Rautawaaralle. Järvenpään musiikkivideoita on katsottu YouTube-videopalvelussa yli 1,6 miljoonaa kertaa (2017).
Järvenpää on kertonut asettuvansa vuoden 2019 eduskuntavaaleissa uuden puolueisiin sitoutumattoman Reformi-koalition ehdokkaaksi Uudenmaan vaalipiirissä.
Toukokuussa 2017 Järvenpää sai kutsun poliisikuulusteluun epäiltynä kiihottamiseen kansanryhmää vastaan YouTubessa julkaistujen musiikkivideoiden vuoksi.
Diskografia > Albumit

Kossumafia (AXR, 1992)
Uutta Irwinismiä (1998)
III Pitkä (1999)
Happy Hours 1991–2001 (2001)
Neljäs Pitkä (2004)
Jössen reissu Rautawaaralle (Finrila, 2005)
IV B (Finrila, 2005)
Aina Suomalainen (2006)
Vitonen (JiiJii, 2007)
Kuusi-Sex (Finrila, 2008)
Kosteat Vuodet 1991–2011 (Finrila, 2011)
Seitsemäs (2014)
Diskografia > Singlet

Tilttiin (EMI, 1991)
Kusi sukassa / Hevosmiehen jäähyväiset (EMI, 1991)
Kossumafia (AXR, 1992)
Joulu putkassa (AXR, 1997)
Tuhansien pubien maa (1997)
Viinasta energiaa (1997)
Syksyn sävel karsitut (1998)
Varpunen ja minä (Finrila, 2002)
Saatanan syvältä (Finrila, 2005)
Aiheesta muualla

Jösse Järvenpää Youtube-kanava
Julija Tsvetkova

Julija Tsvetkova
Julija Vladimirovna Tsvetkova (ven. Ю́лия Влади́мировна Цветко́ва; s. 25. toukokuuta 1993) on venäläinen kuvataiteilija, teatteriohjaaja, feministi ja HLBTI-oikeusaktivisti.
Tsvetkova kirjoitti ja luennoi Komsomolsk-na-Amuressa asuessaan muun muassa feminismistä sekä seksuaali- ja sukupuolivähemmistöjen oikeuksista. Vuonna 2018 hän perusti yhteisökeskuksen kansalaisten omia aloitteita varten ja yhteisöpohjaisen Merak-teatterihankkeen. Tsvetkovan teoksia hankittiin muun muassa Stedelijk-museoon Amsterdamiin.
Syytteet ja lähtö Venäjältä

Aktivisti Timur Bulatov teki Tsvetkovasta rikostutkintaan johtaneen valituksen osana julistamaansa "moraalista jihadia". Tsvetkova määrättiin kotiarestiin 22. marraskuuta 2019. Hänen saamansa syyte koski laitonta pornografisen materiaalin tuotantoa ja jakelua internetin välityksellä, josta ankarin mahdollinen rangaistus oli kuuden vuoden vankeustuomio. Pornografisiksi väitetyt kuvat olivat olleet esillä Tsvetkovan feministisellä ja kehopositiivisella Monologi vaginy -nettisivulla. Memorial-järjestö piti Tsvetkovan julkaisemien kuvien määrittelemistä pornografiaksi absurdina. Järjestö piti Tsvetkovaa poliittisena vankina ja näki syytteen osana hallituksen kampanjaa perinteisten arvojen suojelemiseksi. Memorial syytti hallintoa jopa pyrkimyksestä nykytaiteen kriminalisointiin ja taiteen asiantuntijoiden tehtävien siirtämisestä poliisien vastuulle. Monologi vaginy -sivulla julkaistut teokset kuvasivat naisen sukupuolielimiä abstraktilla tavalla.
Oikeuden päätöksellä Tsvetkova vapautettiin kotiarestista 16. maaliskuuta 2020, mutta hän pysyi tiukkojen matkustusrajoitusten alaisena. Vuonna 2020 BBC nimesi Tsvetkovan yhdeksi maailman sadasta vaikutusvaltaisimmasta naisesta. Tsvetkovalle langetettiin sakot "homopropagandasta". Pornografiasyytteitä koskenut oikeudenkäynti aloitettiin huhtikuussa 2021. Tsvetkova ryhtyi nälkälakkoon toukokuussa 2021. Amnesty International piti oikeustapausta poliittisena sortona. Taiteilijat Venäjällä keräsivät varoja Tsvetkovan puolustusta varten. Tsvetkovan saama syyte hylättiin heinäkuussa 2022, mutta syyttäjät valittivat ratkaisusta. 22. marraskuuta 2022 oikeusistuin Komsomolsk-na-Amuressa hylkäsi valituksen ja vahvisti Tsvetkovan vapauttamisen syytteistä. Kesäkuussa 2022 Venäjän oikeusministeriö oli kuitenkin julistanut Tsvetkovan ulkomaiseksi agentiksi, mikä rajoitti hänen oikeuksiaan ja asetti hänet erittäin alttiiksi uusille syytteille. Tsvetkova pakeni Venäjältä äitinsä kanssa ja siirtyi Liettuaan.
Viaplay Group

| Viaplay Group AB |
| --- | --- |

Yritysmuoto:  pörssiyhtiö
Osake:  OMXS: VPLAY A OMXS: VPLAY B
Toimitusjohtaja:  Jørgen Madsen Lindemann
Kotipaikka:  Tukholma, Ruotsi
Kotisivu:  www.viaplaygroup.com
Infobox OKVirheellinen NIMI-arvo: 
Viaplay Group (aik. Nordic Entertainment Group) on ruotsalainen mediakonserni, jonka pääkonttori sijaitsee Tukholmassa.
Viaplay Group omistaa Viaplay -suoratoistopalvelun sekä kaupallisia televisio- ja radiokanavia, maksu-tv-kanavia ja yli 30 tuotantoyhtiötä.
Historia

Maaliskuussa 2018 ruotsalainen mediakonserni Modern Times Group (MTG) alkoi jakautua kahdeksi eri yritykseksi purkamalla silloiset Nordic Entertainment ja MTG Studios -liiketoimintasegmentit sekä Splay Networks ja yhdistämällä ne uudeksi yhtiöksi. Tämä aloitettiin sen jälkeen, kun australialainen pääomasijoittaja Macquarie Group osti tanskalaisen teleoperaattorin TDC A/S:n, joka oli ehdottanut omaisuuden ostamista kuukautta aikaisemmin. MTG:n varatoimitusjohtaja ja Nordic Entertainmentin toimitusjohtaja Anders Jensen nimitettiin NENT-konsernin puheenjohtajaksi.
NENT Group aloitti toimintansa 1. heinäkuuta 2018. Nordic Entertainment Groupin osakkeilla kaupankäynti alkoi Tukholman pörssissä 28. maaliskuuta 2019.
NENT Group osti osuuden Erik Feigin Picturestart -studiosta, ja sen pohjoismaiset oikeudet sen sisältöön saatiin Picturestartin toukokuussa 2019 julkaisussa.
Elisa Viihteen ja Viaplayn yhteistyö loppui syyskuussa 2023 ja niiden yhteinen suoratoistopalvelu Elisa Viihde Viaplay muutti nimensä Viaplayksi.
Palvelutarjonta > Mainosrahoitteinen televisio

Viaplay Group omistaa kaupallisia televisiokanavia Skandinaviassa. Näiden kanavien portfoliorakenne on tyypillisesti yksi ensisijainen kanava (TV3) ja sitten toissijaiset kanavat (TV6, TV3+ jne.) Nämä kanavat tuottavat pääasiassa mainostuloja ja luokitellaan ilmaiseksi televisioksi, mutta suurin osa skandinaavisista ilmaiskanavista on salattu ja niistä veloitetaan dekoodausmaksut.
| Kanavatyyppi | Ruotsi | Norja | Tanska |
| --- | --- | --- | --- |
| Yleiskanava | TV3 (Ruotsi) | TV3 Norja | TV3 Tanska |
| Yleinen toissijainen | TV6 (Ruotsi) (ilmainen) | V4 | TV3 + Tanska |
| Täydentävä | TV8 TV10 | TV6 Norja | TV3 Puls  TV3 Max TV3 Sport |
Palvelutarjonta > Maksutelevisio > TV-palvelut

Viaplay Group omistaa puolet Allente -satelliittialustasta. 13. huhtikuuta 2021 Canal Digitalin ja Viasatin fuusio saatiin päätökseen Allentessa.
Pohjoismaiden eri maissa käytettävissä olevat urheilukanavat eroavat hieman riippuen eri markkinoiden erilaisista oikeuksista ja erilaisista liiketoimintasopimuksista.
Viaplay Group omistaa Viaplay -suoratoistopalvelun Pohjoismaissa. 20. toukokuuta 2020 ilmoitettiin, että Viaplay laajenee Viroon, Latviaan ja Liettuaan vuoden 2021 ensimmäisellä neljänneksellä.  24. kesäkuuta, Viaplayn Suomen palvelu sulautui kilpailevan Elisa Viihde Aition omistaman Elisan kanssa, jolloin muodostui Elisa Viihde Viaplay.  Viaplay laajenee Hollantiin vuoden 2022 alussa sen jälkeen, kun se on varmistanut Hollannin lähetysoikeudet Formula 1-, Bundesliga- ja Professional Darts Corporation -heittotapahtumiin.
Palvelutarjonta > Maksutelevisio > Skandinavia

Seuraavia kanavia on saatavana kaikissa Skandinavian maissa:
V Film Premiere (SD / HD)
V Film Action (SD / HD)
V Film Hits
V Film Family
V Series (SD / HD)
eSportsTV (HD)
V Sport Golf (SD / HD)
V Sport Hockey (SD / HD) (paitsi Tanska)
V Sport Ultra HD (UHD)
Nämä kanavat ovat saatavilla vain Ruotsissa:
V Sport (tunnettiin aiemmin nimellä Viasat Sport 1 ) (SD / HD)
V Sport Jalkapallo (aiemmin Viasat Sport 2 ) (SD / HD)
V Sport Motor (aiemmin tunnettu nimellä Viasat Sport 3 ) (SD / HD)
V Sport Premium (HD)
Nämä kanavat ovat saatavilla vain Norjassa:
V Sport (SD / HD)
Nämä kanavat ovat saatavilla Suomessa:
V Sport Urheilu (HD)
V Sport Jalkapallo (HD)
V Sport Jääkiekko (HD)
Palvelutarjonta > Radio

Allente omistaa useita radioverkkoja ja -asemia Ruotsissa ja Norjassa:
Rix FM, Ruotsin kansallinen verkko (FM & DAB +)
Star FM, Ruotsin kansallinen verkko (FM & DAB +)
Bandit Rock, asema Tukholmassa ja Uppsalassa (FM & DAB +)
Power Hit Radio, Tukholman asema (FM & DAB +)
I Like Radio, suoratoistopalvelu Ruotsissa (Internet)
P4 Radio Hele Norge, Norjan kansallinen verkko (DAB +)
P5 Hits, kansallinen verkosto Norjassa (DAB +)
P6 Rock, Norjan kansallinen verkosto (DAB +)
P7 Klem, kansallinen verkosto Norjassa (DAB +)
P8 Pop, Norjan kansallinen verkosto (DAB +)
P9 Retro, kansallinen verkosto Norjassa (DAB +)
P10 Maa, Norjan kansallinen verkosto (DAB +)
P11 Bandit, kansallinen verkosto Norjassa (Internet)
NRJ Norway, Norjan kansallinen verkosto (DAB +)
Palvelutarjonta > Viaplay Studios

Viaplay Studiosiin kuuluu yli 30 tuotantoyritystä 17 maassa, mukaan lukien:
Nice Drama (Ruotsi)
Splay One (Tanska / Suomi / Norja / Ruotsi)
Brain Academy (Ruotsi)
Baluba (Ruotsi)
Strix Television (Ruotsi  / Norja  / Alankomaat  / Belgia  )
Rakett
Novemberfilm
One Big Happy Family (Norja)
Monster AS (Norja)
Strong Productions (Tanska)
EPIQ (Tanska)
Playroom (Norja)
Paprika Studios (Unkari / Tšekki / Slovakia / Romania / Bulgaria / Slovenia / Viro / Latvia / Liettua)
NENT Studios UK
Viaplay Studios Animation
NENT Studios ilmoitti 29. tammikuuta 2020 haluavansa myydä kirjoittamattomia tarrojaanselvennä keskittyen käsikirjoitettuihin tuotantoihin.  Yritykset kuitenkin keskeytti koronaviruspandemia, ennen kuin NENT Studios päätti jatkaa niitä pian sen jälkeen, kun brittiläisen divisioonansa DRG: n nimi muutettiin NENT Studios UK: ksi kyseisen vuoden 30. huhtikuuta.
Aiheesta muualla

Viaplay Group
Jonas Hector

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonas Armin Hector
Syntymäaika: 27. toukokuuta 1990 (ikä 34)
Syntymäpaikka: Saarbrücken, Saksa
Pelipaikka: vasen puolustaja
Pituus: 185 cm 
Junioriseurat
1998–2009: SV Auersmacher
Seurat
| Vuodet | Seura | O | (M) |
| 2009–2010 | SV Auersmacher | 34 | (9) |
| 2010–2013 | 1. FC Köln II | 63 | (5) |
| 2012–2023 | 1. FC Köln | 314 | (20) |
Maajoukkue
| 2014–2019 | Saksa | 43 | (3) |
 Seurajoukkueuran tilastot kattavat vain kansalliset sarjat, päivitetty 21. joulukuuta 2023.  Maajoukkueuran tilastot päivitetty 21. joulukuuta 2023.
Jonas Hector (s. 27. toukokuuta 1990 Saarbrücken) on saksalainen jalkapalloilija. Hän oli pelipaikaltaan vasen puolustaja. Hän edusti vuosina 2010–2023 1. FC Kölniä ja oli pitkään joukkueen kapteeni. Hän pelasi Bundesliigassa kahdeksana kautena yhteensä 228 ottelua ja Saksan A-maajoukkueessa 43 ottelua.
Seurajoukkueissa

Hector pelasi Oberligan SV Auersmacherissa 34 ottelua, joissa teki yhdeksän maalia kaudella 2009–2010. Hän siirtyi Kölniin vapaalla siirrolla 2010. Hän pelasi vuonna 2023 päättyneellä urallaan Bundesliigassa 228 ottelua, joissa hän teki 12 ja syötti 21 maalia. 2. Bundesliigassa hän teki Kölnin joukkueessa 86 ottelussa kahdeksan maalia ja antoi kuusi maalisyöttöä. Eurooppa-liigassa hän pelasi yhden ottelun kaudella 2017–2018 ja Konferenssiliigassa neljä ottelua kaudella 2022–2023. Kölnin kakkosjoukkueessa hän pelasi Regionalligassa 63 ottelua, joissa hän viimeisteli viisi ja alusti 17 maalia.
Maajoukkueessa

Debyyttinsä Saksan jalkapallomaajoukkueessa Hector teki marraskuussa 2014 EM-karsintaottelussa Gibraltaria vastaan. Ensimmäisen maaottelumaalinsa hän teki Italiaa vastaan maaliskuussa 2016 sekä toisen ja kolmannen MM-karsintaottelussa San Marinoa vastaan marraskuussa 2016. Hän pelasi Saksan kaikki kuusi ottelua alusta loppuun ja syötti yhden maalin EM-kilpailuissa 2016, kun Saksa ylsi välieriin. Maajoukkueen mukana hän voitti vuonna 2017 Maanosaliittojen cupin. Hän pelasi kaksi ottelua MM-kilpailuissa 2018.
Hector pelasi 43 maaottelua, joissa hän teki kolme maalia ja oli avauskokoonpanossa 42 kertaa. Hän on pelasi kahdeksan MM- ja kahdeksan EM-karsintaottelua. Hänen viimeinen maaottelunsa oli marraskuussa 2019 EM-karsinnassa Pohjois-Irlantia vastaan. Hän ilmoitti kesällä 2020 jättävänsä maaottelutehtävät.